Reidar Fredrik Frydenlund

Reidar Fredrik Kværnes Frydenlund (født 1995) er en norsk styrmann og tidligere skuespiller fra Oslo.

Skuespiller 
Frydenlund er kjent som Marve Fleksnes i TVNorges julekalender, Den unge Fleksnes, som ble vist i adventstiden 2010 og på reprise i 2013 og 2016.

Han har også medvirket i The Shit som tidligere gikk på VGTV og spilt rollen som Sondre i filmen Vennlige mennesker. Han var også med i en episode av talkshowet Showman som gikk på TV 2 Zebra.

Styrmann 
Den 19. august 2013 begynte Frydenlund som matroslærling om bord i Nesoddbåtene. Etter læretiden som matros gikk han Fagskolen i Ålesund fra 2015 til 2017. Etter utdanningen har han seilet for fergeselskapet Norled som styrmann på en ferge som seiler på Sognefjorden. I 2021 ble han styrmann for hurtigruten, på henholdsvis MS «Kong Harald» og MS «Polarlys».

Referanser

Eksterne lenker 
 
 
 

Norske skuespillere
Norske sjøfolk
Fødselsdato ikke oppgitt
Tiktokere fra Norge
Artikler i sjøfart-prosjektet